Diari Oficial de la Generalitat Valenciana


Sumari del DOGV 4469, del 28-03-2003 (2003/3420)

RESOLUCIÓ de 12 de març de 2003, de la Direcció General d'Ensenyaments Universitaris, per la qual es concedixen els premis al Rendiment Acadèmic a les persones que han conclòs els estudis universitaris durant el curs acadèmic 2001/2002.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4469

Data del DOGV
:   28-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3420


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 12 de març de 2003, de la Direcció General d'Ensenyaments Universitaris, per la qual es concedixen els premis al Rendiment Acadèmic a les persones que han conclòs els estudis universitaris durant el curs acadèmic 2001/2002. [2003/3420]
  
L'Orde de 7 de novembre de 2002 de la Conselleria de Cultura i Educació convocà els Premis al Rendiment Acadèmic destinats a les persones que han conclòs els estudis d'educació universitària durant el curs acadèmic 2001/2002 en les universitats valencianes.
  
La Comissió d'Avaluació prevista en l'esmentada orde ha examinat i ha valorat les sol·licituds presentades i ha elevat a la Direcció General d'Ensenyaments Universitaris la proposta de concessió.
  
Segons esta proposta, i per delegació del conseller de Cultura i Educació establida en la disposició final primera de l'Orde de 7 de novembre de 2002 (DOGV núm. 4.406, de 26.12.2002), resolc:
  
Primer
  
Concedir, a les persones beneficiades que s'especifica en l'annex I, els Premis al Rendiment Acadèmic corresponents al curs acadèmic 2001/2002, dotats amb 3.100 euros cada premi.
  
Segon
  
Concedir als alumnes que s'indica en l'annex II, certificat acreditatiu de l'excel·lència acadèmica al no haver obtingut premi i haver acreditat un excel·lent expedient acadèmic.
  
Tercer
  
Excloure els alumnes que s'indica en l'annex III, per no haver finalitzat els estudis en el curs 2001-2002.
  
Quatre
  
Desestimar la sol·licitud als alumnes que es relacionen en l'annex IV, pel motiu que s'hi indica.
  
DISPOSICIÓ FINAL ÚNICA
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Direcció General d'Ensenyaments Universitaris en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 12 de març de 2003.- El director general d'Ensenyaments Universitaris: Salvador Forner Muñoz.